smcproject/ml-wiki-sentences huggingface dataset:
ഇതുകൂടാതെ ഇക്കാലത്ത് പിക്കൂർ ഡയറി ( പിക്കൂവിന്റെ ദിവസം ) എന്ന ചെറുസിനിമയും ഒരു മണിക്കൂർ മാത്രം ദൈർഘ്യമുള്ള ഹിന്ദി ചലച്ചിത്രം സദ്ഗതി എന്നിവയുമായിരുന്നു അദ്ദേഹം നിർമ്മിച്ച സിനിമകൾ.
അവസാന കാലഘട്ടം (1983–1992)
1983 -ൽ, ഘരേ ബായിരേ ( വീടും ലോകവും ) എന്ന ചലച്ചിത്രത്തിന്റെ പണികളിൽ ഏർപ്പെട്ടിരുന്ന സമയത്ത് റായിയ്ക്ക് ഒരു ചെറിയ ഹൃദയാഘാതമുണ്ടായി .
ഇത് അടുത്ത 9 വർഷത്തെ അദ്ദേഹത്തിന്റെ പ്രയത്നങ്ങളെ വലിയൊരളവ് വരെ കുറച്ചു.
ഘരേ ബായിരേ എന്ന ചിത്രം 1984-ൽ, റായ് തന്റെ ശാരീരികാസ്വാസ്ഥ്യം കാരണം മകന്റെ സഹായത്തോടുകൂടിയാണ് പൂർത്തിയാക്കിയത്.
അവിടുന്നങ്ങോട്ട് അദ്ദേഹത്തിന്റെ മകൻ തന്നെയായിരുന്നു പിന്നീടുള്ള ചലച്ചിത്രങ്ങൾക്കെല്ലാം ക്യാമറ ചലിപ്പിച്ചിരുന്നത്.
തീക്ഷ്ണമായ ദേശീയവാദത്തിന്റെ അപകടങ്ങളെക്കുറിച്ചുള്ള ടാഗോറിന്റെ ഈ നോവൽ സിനിമയാക്കണമെന്നത് റായിയുടെ വളരെക്കാലമായുള്ള ആഗ്രഹമായിരുന്നു.
1940 -ൽ ദുർബലമായ (അദ്ദേഹത്തിന്റെ തന്നെ വാക്കുകളിൽ) ഒരു തിരക്കഥ ഈ കഥയെ ആസ്പദമാക്കി  റായ് രചിക്കുകപോലുമുണ്ടായി.
തന്റെ അസ്വാസ്ഥ്യങ്ങൾക്കിടയിൽ നിർമ്മിച്ചതിന്റെ പോരായ്മകളുണ്ടായിട്ടും ഈ സിനിമ വിമർശന പ്രശംസ പിടിച്ചുപറ്റി.
1987-ൽ അദ്ദേഹം തന്റെ അച്ഛനായ സുകുമാർ റായിയെപ്പറ്റി ഒരു ഡോക്യുമെന്ററിയും ഉണ്ടാക്കുകയുണ്ടായി.
റായിയുടെ അസുഖം ഭേദമായതിനുശേഷം നിർമ്മിച്ച അവസാന മൂന്ന് ചിത്രങ്ങളും അധികവും പുറമേയല്ല ചിത്രീകരിക്കപ്പെട്ടിട്ടുള്ളത്.
പ്രത്യേകമായ ഒരു ശൈലിയിൽ, സംഭാഷണങ്ങൾക്ക് മുൻ‌തൂക്കം നൽകിക്കൊണ്ട് നിർമ്മിക്കപ്പെട്ട ഈ സിനിമകൾ അദ്ദേഹത്തിന്റെ മുൻ‌കാല സിനിമകളെ അപേക്ഷിച്ചുനോക്കുമ്പോൾ നിലവാരത്തിൽ കുറവാണെന്ന് കരുതപ്പെടുന്നു.
ആദ്യത്തേതായ ഗണശത്രു ( ജനങ്ങളുടെ ശത്രു ), ഇബ്സെന്റെ An Enemy of the People എന്ന നാടകത്തിൽ നിന്ന് പ്രചോദനം ഉൾക്കൊണ്ടിട്ടുള്ളതാണ്.
ഈ സിനിമയാണ് അവസാന മൂന്നിൽ ഏറ്റവും മോശപ്പെട്ടതായി വിലയിരുത്തപ്പെടുന്നത്.
1990-ലെ സിനിമയായ ശാഖ പ്രൊശാഖ ( മരങ്ങളുടെ ശിഖരങ്ങൾ ) എന്ന സിനിമയിൽ അദ്ദേഹം തന്റെ പ്രതാപം വീണ്ടെടുത്ത് തിരിച്ച് വന്നു.
ഇതിൽ  സത്യസന്ധനായ ഒരു വൃദ്ധൻ, തന്റെ മൂന്ന് മക്കളുടെ അഴിമതികളെക്കുറിച്ചറിഞ്ഞ് അവരുമായി അകന്ന് തന്റെ മാനസികാസ്വാസ്ഥ്യമുള്ള നാലാം കുട്ടിയുടെ സംരക്ഷണത്തിനായി ഒതുങ്ങിക്കൂടുന്നതാണ് കഥ.
ശഖ പ്രശഖയ്ക്ക് ശേഷം, ആഗന്തുക് ( അപരിചിതൻ ) എന്ന സിനിമയാണ് അദ്ദേഹം നിർമ്മിച്ചത്.
1992-ൽ ഹൃദയസംബന്ധമായ കാരണങ്ങളാൽ റായിയുടെ ആരോഗ്യം മോശമായി.
ഇതേത്തുടർന്ന് ആശുപത്രിവാസിതനാക്കപ്പെട്ട അദ്ദേഹത്തിന് പിന്നീട് ആ അവസ്ഥയിൽ നിന്ന് കരകയറാനായില്ല.
മരിക്കുന്നതിനു ആഴ്ചകൾക്ക് മുൻപ്  ബഹുമാനസൂചകമായി  ഒരു ഓസ്കാർ സമ്മാനിച്ച്  അദ്ദേഹത്തെ ആദരിക്കുകയുണ്ടായി.
ഏപ്രിൽ 23 , 1992 -ന് ഇന്ത്യ കണ്ടിട്ടുള്ള ഏറ്റവും മഹാനായ ഈ ചലച്ചിത്രകാരൻ ഈ ലോകത്തോട് വിട പറഞ്ഞു.
ചലച്ചിത്രകല
തിരക്കഥാരചന സം‌വിധാനരംഗത്ത് ഒരു അവിഭാജ്യഘടകമാണെന്ന് റായ് കരുതിയിരുന്നു.
അതുകൊണ്ട് തന്നെയാണ് ആദ്യകാലങ്ങളിൽ ബംഗാളി ഒഴിച്ചുള്ള ഒരു ഭാഷയിലും ചലച്ചിത്രങ്ങൾ സം‌വിധാനം ചെയ്യാതിരുന്നതും.
അദ്ദേഹം സം‌വിധാനം ചെയ്ത രണ്ട് ബംഗാളി മറുഭാഷാ ചിത്രങ്ങളും റായ് തന്നെ ഇംഗ്ലീഷിൽ തിരക്കഥ എഴുതിയതായിരുന്നു.
പിന്നീട് പരിഭാഷകർ റായിയുടെ നേതൃത്വത്തിൽ തന്നെ അവ ഹിന്ദിയിലേക്കോ ഉർദുവിലേക്കോ തർജ്ജമ ചെയ്തു.
റായിയുടെ ഇതേ വീക്ഷണം തന്നെയായിരുന്നു ബംഗാളി അറിയാത്ത കലാസം‌വിധായകൻ ബൻസി ചന്ദ്രഗുപ്തയ്ക്കുമുണ്ടായിരുന്നത്.
റായ് തന്റെ ചിത്രങ്ങളുടെ തിരക്കഥ ആദ്യം ഇംഗ്ലീഷിലെഴുതുകയും പിന്നീട് ബംഗാളിയിലേക്ക് തർജ്ജമ ചെയ്യുകയുമായിരുന്നു.
അതുകാരണം ബംഗാളി മനസ്സിലാകാത്ത ചന്ദ്രഗുപ്ത  ഇംഗ്ലീഷ് വായിച്ച് കഥാസന്ദർഭങ്ങൾ മനസ്സിലാക്കിക്കൊണ്ടുമിരുന്നു.
അതുവരെ റായിയുടെ ചലച്ചിത്രങ്ങളിൽ ദൃശ്യഭാഷയ്ക്ക് ചാരുത നൽകിയിരുന്നത് ഛായാഗ്രാഹകനായിരുന്ന സുബ്രതാ മിത്ര ആയിരുന്നു.
പിന്നീട് അദ്ദേഹം റായിയെ വിട്ട് മറ്റ് സം‌വിധായകരോടൊപ്പം കൂടിയപ്പോൾ അത് റായിയുടെ ചലച്ചിത്രങ്ങളുടെ ദൃശ്യചാരുത കുറച്ചുവെന്ന് പല നിരൂപകരും വിലയിരുത്തിയിട്ടുണ്ട്.
സാഹിത്യ സംഭാവനകൾ Cover of a collection of Satyajit Ray's short stories
സത്യജിത്ത് റായ് ബംഗാളി ബാലസാഹിത്യത്തിൽ വളരെ പ്രശസ്തരായ രണ്ട് കഥാപാത്രങ്ങളെ സൃഷ്ടിച്ചിട്ടുണ്ട്.
ഫെലൂദ എന്ന കുറ്റാന്വേഷകനും പ്രൊഫസർ ഷോങ്കു എന്ന ശാസ്ത്രജ്ഞനും.
റായ് എഴുതിയിരുന്ന ചെറുകഥകൾ 12 കഥകളുള്ള ഒരോ ഭാഗങ്ങളായാണ് പ്രസിദ്ധീകരിച്ചിരുന്നത്.
പുസ്തകത്തിന്റെ പേരുകൾ പന്ത്രണ്ട് എന്ന വാക്കിനെ കൊണ്ടുള്ള കളികളാണ് (ഉദാഹരണത്തിന് ഒന്നിന്റെ മുകളിൽ രണ്ട് എന്ന് അർത്ഥം വരുന്ന ഏകേർ പിധേ ദൊയ് ).
റായിയുടെ തമാശകളോടും കടങ്കഥകളോടുമുള്ള കൌതുകം പലപ്പോഴും അദ്ദേഹത്തിന്റെ കഥകളിൽ പ്രതിഫലിച്ചിരുന്നു, ഉദാഹരണത്തിന് ഫെലൂദ പലപ്പോഴും കടങ്കഥകളുടെ ഉത്തരം കണ്ടെത്തുന്നതിലൂടെയാണ് കേസുകളുടെ ചുരുളഴിച്ചിരുന്നത്.
ഷെർലക് ഹോംസിന് വാട്സൺ എന്നപോലെ ഫെലൂദയുടെ ബന്ധു ടോപ്സാണ് (Topse)ഇവിടെ കഥ വിവരിക്കുന്നത്.
ഷോങ്കുവിന്റെ നിഗൂഢമായ അപ്രത്യക്ഷമാകലിനു ശേഷം കണ്ടെത്തുന്ന അദ്ദേഹത്തിന്റെ ഡയറിക്കുറിപ്പുകളിലൂടെയാണ്‌ സയൻസ്‌ ഫിക്ഷൻ റായ് അവതരിപ്പിച്ചിരുന്നത്‌.
റായിയുടെ ചെറുകഥകളെല്ലാം അദ്ദേഹത്തിന്റെ ഭീകരതയോടുള്ള താൽപര്യത്തെ പ്രബലമാക്കുന്നതും, മന:ശാസ്ത്രപരമായ പഠനങ്ങൾക്ക്‌ താൽപര്യമുണർത്തുന്നതും ആണ്‌ .
അദ്ദേഹത്തിന്റെ മിക്ക കൃതികളും ഇപ്പോൾ ഇംഗ്ലീഷിലേക്ക്‌ വിവർത്തനം ചെയ്യപ്പെട്ടിട്ടുള്ളതു
കൊണ്ട്‌ വിവിധ തലങ്ങളിലുള്ള വായനക്കാരിലേക്ക്‌ അവ എത്തിച്ചേരുന്നുമുണ്ട്‌.
അദ്ദേഹത്തിന്റെ മിക്ക തിരക്കഥകളും ഏൿസാൻ(Eksan)എന്ന സാഹിത്യ പ്രസിദ്ധീകരണത്തിൽ, ബംഗാളി ഭാഷയിലേക്ക്‌ വിവർത്തനം ചെയ്ത്‌ പ്രസിദ്ധീകരിക്കപ്പെട്ടിട്ടുണ്ട്‌.
റായ് തന്റെ ആത്മകഥ എഴുതിയത്‌, അദ്ദേഹത്തിന്റെ കുട്ടിക്കാലത്തെപ്പറ്റി വിവരിക്കുന്ന Jakhan ChoTo Chilam (1982) എന്ന പുസ്തകത്തിലും, Our Films Their Films (1976), Bishoy Chalachchitra (1976), Ekei Bole Shooting (1979) എന്നിവയിൽ എഴുതിയ ലേഖനങ്ങളിലുമായി വ്യാപിച്ചു കിടക്കുന്ന തരത്തിലാണ്‌.
1990 കളുടെ മദ്ധ്യത്തിൽ റായിയുടെ ചലച്ചിത്ര ലേഖനങ്ങളും ചെറുകഥാസമാഹാരങ്ങളും വിദേശത്തും പ്രസിദ്ധീകരിക്കുകയുണ്ടായി.
Our Films, Their Films എന്നുള്ളത്‌ ചലച്ചിത്രനിരൂപണങ്ങളുടെ ഒരു സമാഹാരമായിരുന്നു.
ലേഖനങ്ങളും, മുൻപ്‌ പ്രസിദ്ധീകരിച്ചിരുന്നവയിൽ നിന്നുമുള്ള ഉദ്ധരണികളുമായിരുന്നു അതിന്റെ ഉള്ളടക്കം.
രണ്ടു ഭാഗങ്ങളായി അവതരിപ്പിക്കപ്പെട്ടിട്ടുള്ള ആ പുസ്തകത്തിൽ റായ് അദ്ദേഹത്തിന്റെ ശ്രദ്ധ ചാർളി ചാപ്ലിനെപ്പോലെയും (Chalie Chaplin) അകിറ കുറോസോവയേയും (Akira Kurosawa) പോലുള്ള ഹോളിവുഡ്‌ ചലച്ചിത്രപ്രവർത്തകരിലേക്ക്‌ തിരിയുന്നതിനു മുൻപുള്ള ഇൻഡ്യൻ ചലച്ചിത്രങ്ങളെപ്പറ്റിയും, ഇറ്റാലിയൻ നിയോ റിയലിസത്തിന്റെ മുന്നേറ്റത്തെപ്പറ്റിയും പ്രതിപാദിക്കുന്നു.
അദ്ദേഹത്തിന്റെ Bishoy Chalachchitra എന്ന പുസ്തകം 2006 -ൽ Speaking of Films എന്ന പേരിൽ ഇംഗ്ലീഷിലേക്ക്‌ വിവർത്തനം ചെയ്യപ്പെടുകയും ഒപ്പം സിനിമയുടെ വിവിധ വശങ്ങളെപ്പറ്റിയുള്ള റായിയുടെ ദാർശനീക കാഴ്ചപ്പാടുകളെ ഉൾക്കൊള്ളിച്ച് ഒരു സംക്ഷിപ്ത വിശദീകരണം നൽകുകയും ചെയ്യുന്നു.
ലെവിസ്‌ കരോളിന്റെ (Lewis Carroll) "Jabberwokky" യുടെ വിവർത്തനം ഉൾപ്പെടെ, നിരർത്ഥക പദ്യങ്ങളുടെ ഒരു സമാഹാരവും റായി, Today Bandha Ghorar Dim എന്ന പേരിൽ പുറത്തിറക്കുകയുണ്ടായി.
മുല്ലാ നസറുദ്ദീന്റെ അനേക ഹാസ്യനുറുങ്ങുകളും ബംഗാളി ഭാഷയിൽ ആദേഹം പ്രസിദ്ധപ്പെടുത്തിയിട്ടുണ്ട്‌.
Ray Roman എന്നും Ray Bizarre എന്നും രണ്ട് ഫോണ്ടുകൾ റായ് ഡിസൈൻ ചെയ്തിട്ടുണ്ട് .
1971 -ൽ ഒരു അന്തർദ്ദേശീയ മത്സരത്തിൽ Ray Roman വിജയിക്കുകയും ചെയ്തു .
കൽക്കത്തയിലെ ചില ഭാഗങ്ങളിൽ അദ്ദേഹം ഒരു നല്ല ഗ്രാഫിക്‌ ഡിസൈനർ ആയിട്ടാണ് കൂടുതലായും അറിയപ്പെട്ടിരുന്നത്‌.
തന്റെ എല്ലാ പുസ്തകങ്ങളുടെയും പുറംചട്ടകൾ രൂപപ്പെടുത്തിയിരുന്നതും, ചലച്ചിത്രത്തിന്റെ പരസ്യങ്ങളുടെ മുഖ്യ പങ്കു വഹിച്ചിരുന്നതും റായ് തന്നെയായിരുന്നു.
ചലച്ചിത്രപാരമ്പര്യം തനിക്കു കിട്ടിയ ഓസ്കാർ പുരസ്കാരവുമായി റായ് മരണക്കിടക്കയിൽ
സത്യജിത് റായ് ലോകമാകമാനമുള്ള ബംഗാളികളുടെയും, ഇന്ത്യയുടെയും സാസ്കാരിക ചിഹ്നമാണ്‌.
അദ്ദേഹത്തിന്റെ മരണ വാർത്തയറിഞ്ഞതിനു ശേഷം കൊൽക്കത്ത നഗരം നിശ്ശബ്ദമാകുകയും ആയിരക്കണക്കിനാളുകൾ അന്ത്യാഞ്ജലികൾ അർപ്പിക്കാൻ അദ്ദേഹത്തിന്റെ വീട്ടിലേക്കൊഴുകുകയും ചെയ്തു.
സത്യജിത് റായ് സിനിമകളുടെ സ്വാധീനം ബംഗാളി ചലച്ചിത്ര രംഗത്തെ ആഴത്തിൽ സ്വാധീനിച്ചിരുന്നു.
, അപർണ സെൻ , ഋതുപർണ ഘോഷ് , ഗൗതം ഘോഷ് തുടങ്ങിയ ബംഗാളി സം‌വിധായകരെയും , താരെഖ് മസൂദ് , തൻവീർ മൊകമ്മെൽ തുടങ്ങിയ ബംഗ്ലാദേശ് സം‌വിധായകരെയും, അദ്ദേഹത്തിന്റെ ചലച്ചിത്രപാരമ്പര്യം വല്ലാതെ സ്വാധീനിച്ചിരുന്നു.
ബുദ്ധദേവ് ദാസ്ഗുപ്ത , മൃണാൾ സെൻ , അടൂർ ഗോപാലകൃഷ്ണൻ തുടങ്ങിയവരിലും റായിയുടെ ചലച്ചിത്രപാരമ്പര്യം വീക്ഷിക്കാം.
ഇന്ത്യക്ക് പുറത്ത്, മാർട്ടിൻ സ്കോർസസെ , ജെയിംസ് ഐവറി , അബ്ബാസ് കിയാരൊസ്തമി , ഏലിയാ കസാൻ , ഫ്രാൻസ്വാ ത്രൂഫോ , ഡാനി ബോയൽ തുടങ്ങിയ വിദേശ സം‌വിധായകരിലും റായ് സ്വാധീനം ചെലുത്തിയിട്ടുണ്ട്.
ഐറാ സാക്സിന്റെ 2005-ൽ പുറത്തിറങ്ങിയ ഫോർട്ടി ഷേഡ്‌സ് ഓഫ് ബ്ലൂ എന്ന ചലച്ചിത്രം ചാരുലതയുടെ ഒരു സ്വതന്ത്ര റീമേക്ക് ആണ്‌.
Forty Shades of Blue , അതു പോലെ 1995 -ൽ പുറത്തിറങ്ങിയ മൈ ഫാമിലിയിലെ അവസാന രംഗങ്ങൾ അപുർ സൻസാറിലേത് അതേ പടി പകർത്തിയതായിരുന്നു.
ഇതുപോലെ തന്നെ ഉള്ള ഒരു ഉദാഹരണമാണ്‌ സ്കായേർഡ് ഡെവിൾ എന്ന ചലച്ചിത്രവും.
, the Elements trilogy of Deepa Mehta and even in films of Jean-Luc Godard .
ദ സിംസൺസ് എന്ന അമേരിക്കൻ അനിമേറ്റഡ് പരമ്പരയിലെ അപു നഹസപീമപെറ്റ്ലിയൻ റെയുടെ വിഖ്യാതമായ അപു ത്രയങ്ങളിലെ കഥാപാത്രത്തോട് സാമ്യപ്പെടുത്താം.
റെയും, മാധബി മുഖർജിയുമാണ്‌ ചലച്ചിത്ര രംഗത്തു നിന്ന് വിദേശരാജ്യത്തെ( ഡൊമിനിക്ക ) സ്റ്റാമ്പുകളിൽ ഇടം നേടിയ വ്യക്തികൾ.
സാൾ ബെല്ലോസിന്റെ ഹെർസോഗ് ജെ.എം. കോറ്റെസീയുടെ യൂത്ത് , സൽമാൻ റുഷ്ദിയടെ ഹാറോൻ ആന്റ് ദ സീ ഓഫ് സ്റ്റോറീസ് തുടങ്ങിയ അനേകം കൃതികളിൽ ഗോപി ബാഘ തുടങ്ങിയ കഥാപാത്രങ്ങൾ വരുന്നുണ്ട്.
1993-ൽ യു,സി.
സാന്താ ക്രൂസിൽ സത്യജിത് റായ് ഫിലിം ആന്റ് സ്റ്റഡി കലക്ഷൻ എന്നൊരു വിഭാഗവും, 1995 -ൽ സത്യജിത് റായ് ഫിലിം ആന്റ് ടെലിവിഷൻ ഇൻസ്റ്റിറ്റ്യൂട്ട് ഇന്ത്യൻ ഗവൺമെന്റും, ചലച്ചിത്ര രംഗത്തെ പഠനങ്ങൾക്കായി രൂപവത്കരിച്ചിട്ടുണ്ട്.
2007-ൽ ബി.ബി.സി രണ്ട് ഫെലൂദ കഥകൾ റേഡിയോ പ്രോഗ്രാമുകൾ ആക്കുമെന്ന് പ്രഖ്യാപിച്ചു.
ലണ്ടൻ ഫിലിം ഫെസ്റ്റിവൽ നടക്കുന്ന സമയത്ത് , സത്യജിത് റായ് അവാർഡ് എന്നൊരു പുരസ്കാരം ഏറ്റവും മികച്ച നവാഗത സം‌വിധായകന്‌ നൽകാറുണ്ട്.
ദ ഡാർജലിംഗ് ലിമിറ്റഡ് എന്ന പേരിൽ വെസ് ആന്റേർസൺ സം‌വിധാനം ചെയ്ത ചലച്ചിത്രത്തിനു റായിയുടെ സ്വാധീനമുണ്ടെന്ന് സം‌വിധായകൻ പ്രഖ്യാപിക്കുകയും ഇന്ത്യയിൽ സം‌വിധാനം ചെയ്ത ഈ ചലച്ചിത്രം സത്യജിത് റായിക്കായിരുന്നു സമർപ്പിച്ചിരുന്നതും ഓർക്കാം.
അംഗീകാരങ്ങളും പുരസ്കാരങ്ങളും
തന്റെ നീണ്ട ചലച്ചിത്ര,സാഹിത്യ ജീവിതത്തിനിടയിൽ നിരവധി പുരസ്കാരങ്ങളും അംഗീകാരങ്ങളും റായിയെ തേടിയെത്തിയിട്ടുണ്ട്.
ഇതിൽ ഇന്ത്യാ ഗവൺമെന്റ് നൽകുന്ന 32 ദേശീയ ചലച്ചിത്രപുരസ്കാരങ്ങളും ഉൾപ്പെടുന്നു.
മൂന്ന് 'പദ്മ' പുരസ്കാരങ്ങളും പരമോന്നത സിവിലിയൻ ബഹുമതിയായ ഭാരതരത്നവും നേടിയ രണ്ടു പേരിൽ ഒരാളാണ് റായി.
ഓക്സ്‌ഫോർഡ് യൂനി‌വേഴ്‌സിറ്റി ഡോക്ടറേറ്റ് നൽകിയപ്പോൾ ചാർലി ചാപ്ലിനു ശേഷം ചലച്ചിത്രരംഗത്തുനിന്നും അത് നേടുന്ന രാണ്ടാമത്തെ വ്യക്തിയായി സത്യജിത് റായി മാറി .
1987-ൽ ഫ്രഞ്ച് ഗവൺമെന്റ് അദ്ദേഹത്തിന്‌ ലീജിയൻ ഓഫ് ഓണറും, 1985-ൽ ദാദാ സാഹേബ് ഫാൽക്കേ പുരസ്കാരവും റായിക്ക് ലഭിക്കുകയുണ്ടായി.
അദ്ദേഹം മരിക്കുന്നതിനു അടുത്ത നാളുകളിൽ ഇന്ത്യാ ഗവൺമെന്റ്  ഭാരതത്തിലെ ഏറ്റവും ഉയർന്ന സിവിലിയൻ ബഹുമതിയായ ഭാരത രത്നം സമ്മാനിച്ചു.
അക്കാദമി ഓഫ് മോഷൻ പിച്ചർ ആന്റ് സയൻസസ് ( Academy of Motion Picture Arts and Sciences)അദ്ദേഹത്തിനു  സമഗ്രസംഭാവനയ്ക്കുള്ള ഓസ്കാർ പുരസ്കാരം 1992 -ൽ സമ്മാനിച്ചു.
1992-ൽ തന്നെ സം‌വിധാന രംഗത്തെ സമഗ്ര സംഭാവനയ്ക്കുള്ള അകിര കുറസോവ പുരസ്കാരം (Akira Kurosawa Award for Lifetime Achievement in Directing) സാൻഫ്രാൻസിസ്കോ ഇന്റർനാഷണൽ ഫിലിം ഫെസ്റ്റിവലിൽ നിന്നും ലഭിക്കുകയുണ്ടായി.
അന്ന് ശർമിള ടാഗോർ റായിക്ക് വേണ്ടി പുരസ്കാരം സ്വീകരിക്കുകയും ചെയ്തു.
അവലംബം പുറത്തേക്കുള്ള  ലിങ്കുകൾ Satyajitray.org ഇന്റർനെറ്റ് മൂവി ഡാറ്റാബേസിൽ നിന്ന് Satyajit Ray World of Ray "Remembering Ray, frame by frame" Archived 2009-01-07 at the Wayback Machine .
Satyajit Ray Film and Study Collection Archived 2007-03-13 at the Wayback Machine .
Satyajit Ray's Books Collection Complete List of Ray's films Archived 2017-12-12 at the Wayback Machine .
Biography of Ray Archived 2003-08-11 at the Wayback Machine .
Amartya Sen : Satyajit Ray and the art of Universalism: Our Culture, Their Culture Archived 2006-09-04 at the Wayback Machine .
Satyajit Ray Section in Parabaas Senses of Cinema: Great Directors Critical Database Satyajit Ray: A Vision of Cinema article by Andrew Robinson Satyajit Ray's Masterpiece: The Apu Trilogy Archived 2007-09-27 at the Wayback Machine .
Article by John Nesbit at ToxicUniverse.com Ray Film collection at UCSC Archived 2007-03-13 at the Wayback Machine .
Ray's filmography Archived 2007-04-03 at the Wayback Machine .
Satyajit Ray @ SPICE Archived 2007-09-27 at the Wayback Machine .
Satyajit Ray എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇമ്മ്യൂണോളജി ഇംഗ്ലീഷ് വിലാസം https://ml.wikipedia.org/wiki/Immunology
ജീവജാലങ്ങളുടെ രോഗപ്രതിരോധവ്യവസ്ഥയെ കുറിച്ച് പഠിക്കുന്ന വൈദ്യശാസ്ത്രത്തിന്റെ അല്ലെങ്കിൽ ജീവശാസ്ത്രത്തിന്റെ ശാഖയാണ് ഇമ്മ്യൂണോളജി .
ആരോഗ്യാവസ്ഥയിലും രോഗാവസ്ഥയിലും  രോഗപ്രതിരോധവ്യവസ്ഥയുടെ ഫിസിയോളജിക്കൽ പ്രവർത്തനത്തിൻറെ രേഖാചിത്രവും ക്ഷമതയും സാംഗത്യവും ഇമ്യൂണോളജി നൽകുന്നു.
രോഗപ്രതിരോധവ്യവസ്ഥയിലെ തകരാറുകൾ (ഉദാഹരണത്തിന് ഓട്ടോഇമ്യൂൺ രോഗങ്ങൾ, പ്രതിരോധശേഷി കുറയൽ, അവയവമാറ്റങ്ങൾ അസ്വീകാര്യമാകുക) രോഗപ്രതിരോധവ്യവസ്ഥയിലെ ഘടകങ്ങളുടെ ഭൗതിക, രാസ, ജൈവ ലക്ഷണങ്ങൾ, എന്നിവയെപ്പറ്റിയുള്ള വിവരങ്ങളും ഇമ്യൂണോളജി നൽകുന്നു.
ഗൈനക്കോളജി , റുമറ്റോളജി , വൈറോളജി, ബാക്ടീരിയോളജി , പാരാസൈറ്റോളജി, സൈക്യാട്രി , ഡെർമറ്റോളജി എന്നീ നിരവധി വൈദ്യശാസ്ത്ര വിഭാഗങ്ങളിൽ ഇമ്മ്യൂണോളജിക്ക് ഏറെ പ്രാധാന്യമുണ്ട്.
റഷ്യൻ ജീവശാസ്ത്രജ്ഞനായ ഇല്യ ഇലിച് മെക്നിക്കോവ് ആണ് ഈ പദം ആദ്യമായി ഉപയോഗിച്ചത്.
അദ്ദേഹം രോഗപ്രതിരോധശാസ്ത്രത്തെക്കുറിച്ച് പഠനം നടത്തി 1908 ൽ നോബൽ സമ്മാനം നേടി.
ചെറിയ മുള്ളുകൾ നക്ഷത്ര മത്സ്യ ലാർവകളിലേക്ക് കടത്തുകയും തുടർന്ന് മുള്ളുകൾക്ക് ചുറ്റുമുള്ള അസാധാരണ കോശങ്ങൾ ശ്രദ്ധിക്കുകയും ചെയ്തു.
ശരീരത്തിന്റെ സമഗ്രത നിലനിർത്താൻ ശ്രമിക്കുന്നതിന്റെ സജീവ പ്രതികരണമായിരുന്നു ഇത്.
ശരീരം ഒരു വിദേശ വസ്തുവിനെതിരെ സ്വയം പ്രതിരോധിക്കുന്ന ഫാഗോ സൈറ്റോസിസ് എന്ന ഈ പ്രതിഭാസം ആദ്യമായി നിരീക്ഷിച്ചത് മെക്നിക്കോവാണ്.
രോഗപ്രതിരോധവ്യവസ്ഥയുടെ പ്രധാന ലിംഫോയിഡ് അവയവങ്ങൾ തൈമസ് , അസ്ഥി മജ്ജ , പ്ലീഹ , ടോൺസിലുകൾ , ലിംഫ് വെസ്സലുകൾ, ലിംഫ് നോഡുകൾ , അഡിനോയിഡുകൾ, കരൾ തുടങ്ങിയവയാണ്.
ആരോഗ്യസ്ഥിതി അത്യാഹിത നിലയിലേക്ക് വഷളാകുമ്പോൾ, തൈമസ്, പ്ലീഹ, അസ്ഥി മജ്ജ, ലിംഫ് നോഡുകൾ, മറ്റ് ലിംഫറ്റിക് ടിഷ്യുകൾ എന്നിവയുൾപ്പെടെയുള്ള രോഗപ്രതിരോധ വ്യവസ്ഥയിലെ അവയവങ്ങളുടെ ഭാഗങ്ങൾ രോഗികൾ ജീവിച്ചിരിക്കുമ്പോൾ തന്നെ ശസ്ത്രക്രിയ ചെയ്ത് എടുത്ത് പരിശോധന നടത്താറുണ്ട്.
രോഗപ്രതിരോധവ്യവസ്ഥയുടെ പല ഘടകങ്ങളും സെല്ലുലാർ സ്വഭാവമുള്ളവയാണ്, അവ ഏതെങ്കിലും പ്രത്യേക അവയവവുമായി ബന്ധപ്പെട്ടിട്ടില്ല, മറിച്ച് ശരീരത്തിലുടനീളം സ്ഥിതിചെയ്യുന്ന വിവിധ ടിഷ്യൂകളിൽ ഉൾച്ചേർക്കുകയോ വിതരണം ചെയ്യുകയോ ചെയ്യുന്നു.
ക്ലാസിക്കൽ ഇമ്മ്യൂണോളജി
ക്ലാസിക്കൽ ഇമ്മ്യൂണോളജി, എപ്പിഡെമിയോളജി , മെഡിസിൻ എന്നീ മേഖലകളുമായി ബന്ധപ്പെട്ടിരിക്കുന്നു.
ഇത് ശരീര വ്യവസ്ഥകൾ, രോഗകാരികൾ , പ്രതിരോധശേഷി എന്നിവ തമ്മിലുള്ള ബന്ധത്തെക്കുറിച്ച് പഠിക്കുന്നു.
പ്രതിരോധശക്തിയെക്കുറിച്ചുള്ള ആദ്യകാല എഴുതിയ പരാമർശം ബി.സി. 430 ൽ ഏതൻസിൽ നിന്നുള്ളതാണ്.
ഒരിക്കൽ രോഗം വന്ന് മാറിയ ആളുകൾക്ക് രണ്ടാം തവണ അതേ രോഗം പിടിപെടാതെ രോഗികളെ പരിചരിക്കാൻ കഴിയുമെന്ന് തുസ്സിഡിഡീസ് അഭിപ്രായപ്പെട്ടു.
മറ്റു പല പുരാതന സമൂഹങ്ങളിലും ഈ പ്രതിഭാസത്തെക്കുറിച്ച് പരാമർശങ്ങളുണ്ട്, എന്നിരുന്നാലും 19, 20 നൂറ്റാണ്ടുകൾ വരെ ഈ ആശയം ശാസ്ത്രീയ സിദ്ധാന്തമായി വികസിച്ചിരുന്നില്ല.
രോഗപ്രതിരോധവ്യവസ്ഥയെ ഉൾക്കൊള്ളുന്ന തന്മാത്ര, സെല്ലുലാർ ഘടകങ്ങളെക്കുറിച്ചുള്ള പഠനം, അവയുടെ പ്രവർത്തനവും പ്രതിപ്രവർത്തനവും ഉൾപ്പെടെയുള്ളവ എല്ലാം, ഇമ്മ്യൂണോളജിയുടെ ശ്രദ്ധാ കേന്ദ്രങ്ങളാണ്.
രോഗപ്രതിരോധവ്യവസ്ഥയെ കൂടുതൽ പ്രാകൃത ഇന്നേറ്റ് (സ്വതസിദ്ധമായ) രോഗപ്രതിരോധ സംവിധാനമായും കശേരുക്കളിൽ അക്വയേഡ് അല്ലെങ്കിൽ അഡാപ്റ്റീവ് രോഗപ്രതിരോധ സംവിധാനമായും തിരിച്ചിരിക്കുന്നു.
രണ്ടാമത്തേതിനെ ഹ്യൂമറൽ (അല്ലെങ്കിൽ ആന്റിബോഡി), സെൽ-മെഡിറ്റേറ്റഡ് ഘടകങ്ങൾ എന്നിങ്ങനെ തിരിച്ചിരിക്കുന്നു.
രോഗപ്രതിരോധ പ്രതികരണത്തെ ജ്വലിപ്പിക്കുന്ന ഒരു വസ്തുവാണ് ആന്റിജൻ.
ആന്റിജനെ തിരിച്ചറിയുന്നതിൽ ഉൾപ്പെട്ടിരിക്കുന്ന കോശങ്ങൾ ലിംഫോസൈറ്റുകളാണ്.
തിരിച്ചറിഞ്ഞാൽ, അവ ആന്റിബോഡികൾ സ്രവിക്കുന്നു.
രോഗമുണ്ടാക്കുന്ന സൂക്ഷ്മാണുക്കളെ നിർവീര്യമാക്കുന്ന പ്രോട്ടീനുകളാണ് ആന്റിബോഡികൾ.
ആന്റിബോഡികൾ രോഗകാരികളെ നേരിട്ട് കൊല്ലുന്നില്ല, പകരം, ആന്റിജനുകൾ മറ്റ് രോഗപ്രതിരോധ കോശങ്ങളായ ഫാഗോസൈറ്റുകൾ അല്ലെങ്കിൽ എൻ‌കെ സെല്ലുകൾ നശിപ്പിക്കുന്നതിനുള്ള ലക്ഷ്യങ്ങളായി തിരിച്ചറിയുന്നു.
ആന്റിബോഡികളും ആന്റിജനുകളും തമ്മിലുള്ള പ്രതിപ്രവർത്തനമാണ് ഹ്യൂമറൽ (ആന്റിബോഡി) പ്രതികരണം.
ആന്റിബോഡികൾ ബി-ലസികാണു എന്നറിയപ്പെടുന്ന ഒരു പ്രത്യേക തരം രോഗപ്രതിരോധ കോശങ്ങളിൽ നിന്ന് പുറത്തുവിടുന്ന നിർദ്ദിഷ്ട പ്രോട്ടീനുകളാണ് , അതേസമയം ആന്റിജനുകൾ ആന്റിബോഡികൾ ഉത്പാദിപ്പിക്കുന്ന എന്തും ആയി നിർവചിക്കപ്പെടുന്നു.
ഇമ്യൂണോളജി ഈ രണ്ട് ബയോളജിക്കൽ എന്റിറ്റികളുടെ സ്വഭാവത്തെക്കുറിച്ചും അവയ്ക്കുള്ള സെല്ലുലാർ പ്രതികരണത്തെക്കുറിച്ചും ആശ്രയിച്ചിരിക്കുന്നു.
ഉപാപചയ രോഗങ്ങൾ, ഹൃദയ രോഗങ്ങൾ, കാൻസർ, അൽഷിമേഴ്സ് രോഗം പോലെ നാഡീവ്യൂഹസംബന്ധിയായ രോഗങ്ങൾ എന്നിങ്ങനെ പരമ്പരാഗതമായി രോഗപ്രതിരോധശാസ്ത്രവുമായി ബന്ധമില്ല എന്ന് കരുതിപ്പോരുന്നിരുന്ന പല സാധാരണ വൈകല്യങ്ങളുടെയും വികാസത്തിന് രോഗപ്രതിരോധ പ്രതികരണങ്ങൾ കാരണമാകുമെന്ന് ഇപ്പോൾ വ്യക്തമായിക്കൊണ്ടിരിക്കുകയാണ്.
കൂടാതെ, പകർച്ചവ്യാധികളിൽ ( ക്ഷയം , മലേറിയ , ഹെപ്പറ്റൈറ്റിസ് , ന്യുമോണിയ , ഛർദ്ദി , ഹെൽമിൻത്ത് പകർച്ചവ്യാധികൾ) രോഗപ്രതിരോധവ്യവസ്ഥയുടെ നേരിട്ടുള്ള പ്രത്യാഘാതങ്ങളുണ്ട്.
അതിനാൽ, ആധുനിക വൈദ്യശാസ്ത്രം, ബയോമെഡിക്കൽ ഗവേഷണം, ബയോടെക്നോളജി എന്നീ മേഖലകളിലെ പുരോഗതിക്ക് രോഗപ്രതിരോധ മേഖലയിലെ ഗവേഷണങ്ങൾക്ക് പ്രാധാന്യമുണ്ട്.
ക്ലിനിക്കൽ ഇമ്മ്യൂണോളജി
രോഗപ്രതിരോധവ്യവസ്ഥയുടെ തകരാറുകൾ (പരാജയം, അസാധാരണമായ പ്രവർത്തനം, സിസ്റ്റത്തിന്റെ സെല്ലുലാർ ഘടക മാരകമായ വളർച്ച) മൂലമുണ്ടാകുന്ന രോഗങ്ങളെക്കുറിച്ചുള്ള പഠനമാണ് ക്ലിനിക്കൽ ഇമ്മ്യൂണോളജി.
പത്തോളജിയിലും ക്ലിനിക്കൽ സ്പെഷ്യാലിറ്റികളിലും രോഗപ്രതിരോധ പ്രതികരണങ്ങൾ ഒരു പങ്കു വഹിക്കുന്ന മറ്റ് സിസ്റ്റങ്ങളുടെ രോഗങ്ങളും ഇതിൽ ഉൾപ്പെടുന്നു.
രോഗപ്രതിരോധവ്യവസ്ഥയുടെ തകരാറുകൾ മൂലമുണ്ടാകുന്ന രോഗങ്ങൾ രണ്ട് വിശാലമായ വിഭാഗങ്ങളായി തിരിച്ചിരിക്കുന്നു: ഇമ്മൂണോഡെഫിഷ്യൻസി, ഇതിൽ രോഗപ്രതിരോധവ്യവസ്ഥയുടെ ഭാഗങ്ങൾ മതിയായ പ്രതികരണം നൽകുന്നതിൽ പരാജയപ്പെടുന്നു (ഉദാഹരണങ്ങളിൽ  ക്രോണിക് ഗ്രാനുലോമാറ്റസ് രോഗം,  പ്രൈമറി ഇമ്മ്യൂൺ രോഗങ്ങൾ എന്നിവ ഉൾപ്പെടുന്നു); ഓട്ടോഇമ്മ്യൂണിറ്റി, അതിൽ രോഗപ്രതിരോധവ്യവസ്ഥ സ്വന്തം ഹോസ്റ്റിന്റെ ശരീരത്തെ തന്നെ ആക്രമിക്കുന്നു (ഉദാഹരണങ്ങളിൽ സിസ്റ്റമിക് ല്യൂപ്പസ് എറിത്തമറ്റോസസ് , റൂമറ്റോയ്ഡ് ആർത്രൈറ്റിസ്, ഹാഷിമോട്ടോ രോഗം, മയസ്തീനിയ ഗ്രാവിസ് എന്നിവ ഉൾപ്പെടുന്നു).
മറ്റ് രോഗപ്രതിരോധ വൈകല്യങ്ങളിൽ അപകടകരമല്ലാത്ത സംയുക്തങ്ങളോട് അനുചിതമായി പ്രതികരിക്കുന്ന വിവിധ ഹൈപ്പർസെൻസിറ്റിവിറ്റികൾ ( ആസ്ത്മ , മറ്റ് അലർജികൾ എന്നിവ ) ഉൾപ്പെടുന്നു.
രോഗപ്രതിരോധവ്യവസ്ഥയെ ബാധിക്കുന്ന ഏറ്റവും അറിയപ്പെടുന്ന രോഗം എയ്‌ഡ്‌സ്‌ ആണ്, സിഡി 4 + ("ഹെൽപ്പർ") ടി സെല്ലുകൾ , ഡെൻഡ്രിറ്റിക് സെല്ലുകൾ , മാക്രോഫേജുകൾ എന്നിവയെ ഹ്യൂമൻ ഇമ്മ്യൂണോ ഡെഫിഷ്യൻസി വൈറസ് (എച്ച്ഐവി) അടിച്ചമർത്തുന്നത് മൂലമുണ്ടാകുന്ന രോഗാവസ്ഥയാണ് ഇത്.
അലോഗ്രാഫ്റ്റുകൾ (ട്രാൻസ്പ്ലാൻറ് നിരസിക്കൽ) നശിപ്പിക്കാനുള്ള രോഗപ്രതിരോധ സംവിധാനത്തിന്റെ ശ്രമങ്ങളെ തടയുന്നതിനുള്ള മാർഗ്ഗങ്ങളും ക്ലിനിക്കൽ ഇമ്മ്യൂണോളജിസ്റ്റുകൾ പഠിക്കുന്നു.
ഡവലപ്പ്മെൻ്റൽ ഇമ്മ്യൂണോളജി
ആന്റിജനുകളോട് പ്രതികരിക്കാനുള്ള ശരീരത്തിന്റെ കഴിവ് ഒരു വ്യക്തിയുടെ പ്രായം, ആന്റിജൻ തരം, മാതൃ ഘടകങ്ങൾ, ആന്റിജൻ അവതരിപ്പിക്കുന്ന പ്രദേശം എന്നിവയെ ആശ്രയിച്ചിരിക്കുന്നു.
നവജാത ശിശുക്കൾ ഫിസിയോളജിക്കൽ ഇമ്മ്യൂണോ ഡെഫിഷ്യൻസി അവസ്ഥയിലാണെന്ന് പറയപ്പെടുന്നു, കാരണം അവരുടെ സ്വതസിദ്ധവും അഡാപ്റ്റീവ് ആയതുമായ രോഗപ്രതിരോധ പ്രതികരണങ്ങൾ വളരെയധികം അടിച്ചമർത്തപ്പെടുന്നു.
ജനിച്ചുകഴിഞ്ഞാൽ, കുട്ടിയുടെ രോഗപ്രതിരോധ ശേഷി പ്രോട്ടീൻ ആന്റിജനുകളോട് അനുകൂലമായി പ്രതികരിക്കും, അതേസമയം ഗ്ലൈക്കോപ്രോട്ടീൻ, പോളിസാക്രറൈഡുകൾ എന്നിവയോട് പ്രതികരിക്കില്ല.
വാസ്തവത്തിൽ, നിയോനേറ്റുകളെ ബാധിക്കുന്ന പല അണുബാധകൾക്കും കാരണം  വിറുലൻസ് കുറഞ്ഞ അണുക്കളായ സ്റ്റഫൈലോകോക്കസ് , സ്യൂഡോമോണസ് എന്നിവയാണ്.
നവജാതശിശുക്കളിൽ, ഓപ്‌സോണിക് പ്രവർത്തനവും കോബ്ലിമെൻ്റ് കാസ്കേഡ് സജീവമാക്കാനുള്ള കഴിവും വളരെ പരിമിതമാണ്.
ഉദാഹരണത്തിന്, ഒരു നവജാതശിശുവിന്റെ C3 ശരാശരി നില മുതിർന്നവരിൽ കാണപ്പെടുന്നതിന്റെ 65% ആണ്.
നവജാതശിശുക്കളിൽ ഫാഗോസൈറ്റിക് പ്രവർത്തനവും വളരെയധികം കുറഞ്ഞിരിക്കും.
താഴ്ന്ന ഓപ്‌സോണിക് പ്രവർത്തനവും ഇന്റഗ്രിൻ, സെലക്റ്റിൻ റിസപ്റ്ററുകളുടെ അപ്-റെഗുലേഷൻ കുറയുന്നതുമാണ് ഇതിന് കാരണം, ഇത് എൻ‌ഡോതീലിയത്തിലെ അഡീഷൻ തന്മാത്രകളുമായി സംവദിക്കാനുള്ള ന്യൂട്രോഫിലുകളുടെ കഴിവ് പരിമിതപ്പെടുത്തുന്നു.
അവയുടെ മോണോസൈറ്റുകൾ മന്ദഗതിയിലായതിനാൽ, എടിപി ഉൽ‌പാദനം കുറയുന്നു, ഇത് നവജാതശിശുവിന്റെ ഫാഗോസൈറ്റിക് പ്രവർത്തനത്തെ പരിമിതപ്പെടുത്തുന്നു.
മൊത്തം ലിംഫോസൈറ്റുകളുടെ എണ്ണം മുതിർന്നവരേക്കാൾ വളരെ ഉയർന്നതാണെങ്കിലും, സെല്ലുലാർ, ഹ്യൂമറൽ പ്രതിരോധശേഷി എന്നിവ കുറവായിരിക്കും.
നവജാതശിശുക്കളിൽ ആന്റിജൻ പ്രസൻ്റി്റിങ്ങ് സെല്ലുകൾക്ക് ടിസെല്ലുകൾ സജീവമാക്കാനുള്ള കഴിവ് കുറയുന്നു.
കൂടാതെ,  നവജാതശിശുവിൻ്റെ ടി സെല്ലുകൾ മോശമായി വ്യാപിക്കുകയും വളരെ ചെറിയ അളവിൽ സൈറ്റോകൈനുകൾ IL-2, IL-4, IL-5, IL-12, IFN-g എന്നിവ ഉൽ‌പാദിപ്പിക്കുകയും ചെയ്യുന്നു, ഇത് ഹ്യൂമറൽ പ്രതികരണവും ഫാഗോസിറ്റിക് പ്രവർത്തനവും സജീവമാക്കുന്നതിനുള്ള ശേഷിയെ പരിമിതപ്പെടുത്തുന്നു.
മാക്രോഫേജ്.
ബ കോശങ്ങൾ നേരത്തേ വികസിക്കുന്നുവെങ്കിലും അവയും പൂർണ്ണമായും സജീവമല്ല.
മോണോസൈറ്റുകളെക്കുറിച്ചുള്ള ആർട്ടിസ്റ്റിന്റെ ചിത്രീകരണം
ശരീരത്തിന്റെ രോഗപ്രതിരോധ പ്രതികരണത്തിൽ മാതൃ ഘടകങ്ങളും ഒരു പങ്കു വഹിക്കുന്നു.
ജനിക്കുമ്പോൾ ഉള്ള ഇമ്യൂണോഗ്ലോബുലിൻ മാതൃ IgG ആണ്.
ഈ ആന്റിബോഡികൾ മറുപിള്ളയിൽ നിന്ന് ഗര്ഭപിണ്ഡത്തിലേക്ക് FcRn (നിയോനാറ്റല് എഫ്‌സി റിസപ്റ്റർ) ഉപയോഗിച്ച് മാറുന്നു.
IgM, IgD, IgE, IgA എന്നിവ മറുപിള്ളയെ മറികടക്കുന്നില്ല എന്നതിനാൽ അവ ജനിക്കുമ്പോൾ കണ്ടെത്താനാകില്ല.
ചില IgA മുലപ്പാലിലൂടെ ലഭിക്കുന്നു.
നിഷ്ക്രിയമായി നേടിയ ഈ ആന്റിബോഡികൾക്ക് നവജാതശിശുവിനെ 18 മാസം വരെ സംരക്ഷിക്കാൻ കഴിയും, പക്ഷേ അവയുടെ പ്രതികരണം സാധാരണയായി ഹ്രസ്വമാണ്.
ഈ ആന്റിബോഡികൾക്ക് നെഗറ്റീവ് പ്രതികരണം സൃഷ്ടിക്കാനും കഴിയും.
നിഷ്ക്രിയമായി നേടിയ മാതൃ ആന്റിബോഡികൾക്ക് സജീവമായ രോഗപ്രതിരോധത്തിനുള്ള ആന്റിബോഡി പ്രതികരണത്തെ അടിച്ചമർത്താൻ കഴിയും.
അതുപോലെ, വാക്സിനേഷനോടുള്ള ടി-സെല്ലുകളുടെ പ്രതികരണം മുതിർന്നവരെ അപേക്ഷിച്ച് കുട്ടികളിൽ വ്യത്യാസപ്പെട്ടിരിക്കുന്നു, മുതിർന്നവരിൽ Th1 പ്രതികരണങ്ങളെ പ്രേരിപ്പിക്കുന്ന വാക്സിനുകൾ നവജാതശിശുക്കളിൽ സമാനമായ പ്രതികരണങ്ങൾ ഉടനടി പുറപ്പെടുവിക്കുന്നില്ല.
ജനിച്ച് ആറ് മുതൽ ഒൻപത് മാസം വരെ, കുട്ടിയുടെ രോഗപ്രതിരോധ ശേഷി ഗ്ലൈക്കോപ്രോട്ടീനുകളോട് കൂടുതൽ ശക്തമായി പ്രതികരിക്കാൻ തുടങ്ങുന്നു, പക്ഷേ സാധാരണയായി പോളിസാക്രറൈഡുകളോടുള്ള പ്രതികരണത്തിൽ പ്രകടമായ പുരോഗതിയില്ല, അവയ്ക്ക് കുറഞ്ഞത് ഒരു വയസ്സ് വരെ പ്രായമാകേണ്ടതുണ്ട്.
വാക്സിനേഷൻ ഷെഡ്യൂളുകളിൽ കാണപ്പെടുന്ന വ്യത്യസ്ത സമയ ഫ്രെയിമുകൾക്ക് ഇത് കാരണമാകാം.
കൌമാരപ്രായത്തിൽ, മനുഷ്യ ശരീരം ഹോർമോണുകൾ മധ്യസ്ഥത വഹിക്കുന്ന വിവിധ ഭൌതിക, ശാരീരിക, രോഗപ്രതിരോധ മാറ്റങ്ങൾക്ക് വിധേയമാവുകയും.
സ്ത്രീകളിൽ ഏറ്റവും പ്രധാനപ്പെട്ട ഹോർമോൺ 17-β- എസ്ട്രാഡിയോൾ (ഒരു ഈസ്ട്രജൻ ) ആണ്, പുരുഷന്മാരിൽ പ്രധാനപ്പെട്ടത് ടെസ്റ്റോസ്റ്റിറോൺ ആണ്.
എസ്ട്രാഡിയോൾ സാധാരണയായി 10 വയസ്സിലും ടെസ്റ്റോസ്റ്റിറോൺ അതിന് കുറേ മാസങ്ങൾ കഴിഞ്ഞും പ്രവർത്തിക്കാൻ തുടങ്ങുന്നു.
ഈ സ്റ്റിറോയിഡുകൾ പ്രാഥമിക, ദ്വിതീയ ലൈംഗിക സ്വഭാവസവിശേഷതകളിൽ മാത്രമല്ല, രോഗപ്രതിരോധവ്യവസ്ഥയുടെ വികാസത്തിലും നിയന്ത്രണത്തിലും സ്വാധീനം ചെലുത്തുന്നു എന്നതിന് തെളിവുകളുണ്ട്, ഇതിൽ ഓട്ടോഇമ്മ്യൂണിറ്റി വർദ്ധിക്കുന്നതിനുള്ള അപകടസാധ്യതയും ഉൾപ്പെടുന്നു.
ബി സെല്ലുകളിലെയും മാക്രോഫേജുകളിലെയും സെൽ ഉപരിതല റിസപ്റ്ററുകൾ സിസ്റ്റത്തിലെ ലൈംഗിക ഹോർമോണുകളെ കണ്ടെത്തിയേക്കാം എന്നതിന് ചില തെളിവുകളുണ്ട്.
സ്ത്രീ ലൈംഗിക ഹോർമോൺ 17-β- എസ്ട്രാഡിയോൾ രോഗപ്രതിരോധ പ്രതികരണത്തിന്റെ തോത് നിയന്ത്രിക്കുന്നതായി കാണിക്കുന്നു, ടെസ്റ്റോസ്റ്റിറോൺ പോലുള്ള ചില പുരുഷ ആൻഡ്രോജൻ അണുബാധയ്ക്കുള്ള സ്ട്രെസ്സ് റസ്പോൺസ് അടിച്ചമർത്തുന്നതായും കരുതുന്നു.
എന്നിരുന്നാലും, മറ്റ് ആൻഡ്രോജനുകൾ, ഡിഎച്ച്ഇഎ പോലുള്ളവ രോഗപ്രതിരോധ ശേഷി വർദ്ധിപ്പിക്കുന്നു.
പ്രായപൂർത്തിയാകുമ്പോൾ ഉണ്ടാകുന്ന ശാരീരിക വ്യതിയാനങ്ങളായ തൈമിക് ഇൻവോളേഷൻ രോഗപ്രതിരോധ പ്രതികരണത്തെയും ബാധിക്കുന്നു.
ഇക്കോ ഇമ്മ്യൂണോളജിയും ബിഹേവിയറൽ ഇമ്മ്യൂണിയും
ഇക്കോ ഇമ്മ്യൂണോളജി അല്ലെങ്കിൽ എക്കോളജിക്കൽ ഇമ്മ്യൂണോളജി, ഒരു ജീവിയുടെ രോഗപ്രതിരോധവ്യവസ്ഥയും അതിന്റെ സാമൂഹിക, ജൈവ-അജൈവ പരിസ്ഥിതിയും തമ്മിലുള്ള ബന്ധത്തെ പര്യവേക്ഷണം ചെയ്യുന്നു.
ഏറ്റവും പുതിയ ഇക്കോ ഇമ്മ്യൂണോളജിക്കൽ ഗവേഷണങ്ങൾ പരമ്പരാഗതമായി "രോഗപ്രതിരോധ ശേഷിയില്ലാത്തവ" എന്ന് കണക്കാക്കപ്പെട്ടിരുന്ന ഹോസ്റ്റ് രോഗകാരി പ്രതിരോധത്തിൽ ശ്രദ്ധ കേന്ദ്രീകരിച്ചിരിക്കുന്നു, അതായത് പതോജൻ അവോയ്ഡൻസ്, സെൽഫ്-മെഡിക്കേഷൻ, സിംബിയന്റ്- മെഡിയേറ്റഡ് പ്രതിരോധം എന്നിവ.
മാർക്ക് ഷാലർ പേര് നൽകിയ ബിഹേവിയറൽ ഇമ്മ്യൂണിറ്റി മനഃശാസ്ത്രപരമായ രോഗകാരി ഒഴിവാക്കലാണ് സൂചിപ്പിക്കുന്നത്, ഉദാഹരണത്തിന് രോഗികൾക്ക് ചുറ്റുമുള്ള ഛർദ്ദിയുടെ ഗന്ധം പോലെയുള്ള ഉത്തേജനങ്ങൾ.
മറ്റൊരു ഉദാഹരണം പരാന്നഭോജികൾ ബാധിക്കുമ്പോൾ മോണാർക്ക് ചിത്രശലഭം ചില വിഷമുള്ള ഇനങ്ങളിൽ മുട്ടയിടുന്നതാണ്.
ഈ വിഷവസ്തുക്കൾ രോഗബാധിത മോണാർക്കിന്റെ സന്തതികളിൽ പരാന്നഭോജികളുടെ വളർച്ച കുറയ്ക്കുന്നു.
എന്നിരുന്നാലും, രോഗം ബാധിക്കാത്ത മോണാർക്ക് ചിത്രശലഭൾ ഈ വിഷ സസ്യങ്ങളൾ മാത്രം ഭക്ഷണം ആക്കാൻ നിർബന്ധിതരാകുമ്പോൾ, മറ്റ് മോണാർക്ക് ചിത്രശലഭങ്ങളുമായി താരതമ്യപ്പെടുത്തുമ്പോൾ അവയുടെ ആയുസ്സ് കുറയുന്നു.
വിഷ സസ്യങ്ങളിൽ മുട്ടയിടുന്നത് മോണാർക്കുകളിലെ പരിണാമപരമായ പെരുമാറ്റമാണെന്ന് ഇത് സൂചിപ്പിക്കുന്നു.
ഇമ്മ്യൂണോതെറാപ്പി
ഒരു രോഗം അല്ലെങ്കിൽ തകരാറിനെ ചികിത്സിക്കാൻ രോഗപ്രതിരോധ ഘടകങ്ങൾ അല്ലെങ്കിൽ ആന്റിജനുകൾ ഉപയോഗിക്കുന്നത് ഇമ്യൂണോതെറാപ്പി എന്നറിയപ്പെടുന്നു.
അലർജികൾ, ക്രോൺസ് രോഗം, റൂമറ്റോയ്ഡ് ആർത്രൈറ്റിസ്, ചില അർബുദങ്ങൾ എന്നിവപോലെയുള്ള ചില ഓട്ടോ ഇമ്മ്യൂൺ വൈകല്യങ്ങൾ ചികിത്സിക്കാൻ ഇമ്മ്യൂണോതെറാപ്പി സാധാരണയായി ഉപയോഗിക്കുന്നു.
രോഗപ്രതിരോധ ശേഷിയില്ലാത്തവരിലും ( എച്ച് ഐ വി രോഗികൾ പോലുള്ളവ) മറ്റ് രോഗപ്രതിരോധ കുറവുകളാൽ ബുദ്ധിമുട്ടുന്നവരിലും ഇമ്മ്യൂണോതെറാപ്പി പലപ്പോഴും ഉപയോഗിക്കാറുണ്ട്.
ഡയഗ്നോസ്റ്റിക് ഇമ്മ്യൂണോളജി
ആന്റിബോഡിയും ആന്റിജനും തമ്മിലുള്ള ബോണ്ടിന്റെ പ്രത്യേകത ആന്റിബോഡിയെ പലതരം ഡയഗ്നോസ്റ്റിക് ടെക്നിക്കുകൾ ഉപയോഗിച്ച് പദാർത്ഥങ്ങൾ കണ്ടെത്തുന്നതിനുള്ള മികച്ച ഉപകരണമാക്കി മാറ്റി.
ആവശ്യമുള്ള ആന്റിജനെ നിർദ്ദിഷ്ട ആന്റിബോഡികൾ കണ്ടെത്തുന്നതിന് ഒരു ഐസോടോപ്പിക് (റേഡിയോ) അല്ലെങ്കിൽ ഫ്ലൂറസെന്റ് ലേബൽ എൻസൈം ഉപയോഗിച്ച് സംയോജിപ്പിക്കാം.
എന്നിരുന്നാലും, ചില ആന്റിജനുകൾ തമ്മിലുള്ള സാമ്യം പിശകുകളിലേക്ക് നയിച്ചേക്കാം.
കാൻസർ ഇമ്മ്യൂണോളജി
കാൻസർ കോശങ്ങളുമായുള്ള രോഗപ്രതിരോധ സംവിധാനത്തിന്റെ ഇടപെടലിനെക്കുറിച്ചുള്ള പഠനം ക്യാൻസറിനെ കണ്ടെത്തുന്നതിനും പോരാടുന്നതിനുമുള്ള ഡയഗ്നോസ്റ്റിക് പരിശോധനകളിലേക്കും ചികിത്സകളിലേക്കും നയിക്കും.
റീപ്രൊഡക്റ്റീവ് ഇമ്മ്യൂണോളജി
ഗര്ഭപിണ്ഡത്തിന്റെ സ്വീകാര്യത ഉൾപ്പെടെയുള്ള പ്രത്യുത്പാദന പ്രക്രിയയുടെ രോഗപ്രതിരോധ വശങ്ങളെക്കുറിച്ചുള്ള പഠനത്തിനായി ഇമ്മ്യൂണോളജിയുടെ ഈ മേഖല നീക്കിവച്ചിരിക്കുന്നു.
ഫെർട്ടിലിറ്റി പ്രശ്നങ്ങൾ, ആവർത്തിച്ചുള്ള ഗർഭം അലസൽ, അകാല ജനനം, പ്രീ എക്ലാമ്പ്സിയ പോലുള്ള അപകടകരമായ പ്രശ്നങ്ങൾ എന്നിവ പരിഹരിക്കുന്നതിനും ഫെർട്ടിലിറ്റി ക്ലിനിക്കുകൾ ഈ പദം ഉപയോഗിച്ചു.
അവലംബം പുറം കണ്ണികൾ അമേരിക്കൻ അസോസിയേഷൻ ഓഫ് ഇമ്മ്യൂണോളജിസ്റ്റ്സ് ബ്രിട്ടീഷ് സൊസൈറ്റി ഫോർ ഇമ്മ്യൂണോളജി ഫെഡറേഷൻ ഓഫ് ക്ലിനിക്കൽ ഇമ്മ്യൂണോളജി സൊസൈറ്റീസ് Archived 2021-03-09 at the Wayback Machine .
ഇരകൾ ഇംഗ്ലീഷ് വിലാസം https://ml.wikipedia.org/wiki/Irakal
1985ൽ പുറത്തിറങ്ങിയ ഒരു മലയാള മനഃശാസ്ത്ര ത്രില്ലർ ചലച്ചിത്രമാണ് ഇരകൾ .
കെ.ജി. ജോർജ്ജ് തിരക്കഥയെഴുതി സംവിധാനം ചെയ്ത ഈ ചിത്രം നിർമ്മിച്ചത് അന്നത്തെ പ്രമുഖ നടനായിരുന്ന സുകുമാരനായിരുന്നു .
ഹിംസയുടെ മനഃശാസ്ത്രത്തെ ആഴത്തിൽ പ്രതിഫലിപ്പിച്ച ചിത്രത്തിലെ പ്രധാന കഥാപാത്രത്തെ അവതരിപ്പിച്ചത് ഗണേഷ് കുമാറായിരുന്നു .